Harsprånget vannkraftverk

Harsprånget kraftverk er et vannkraftverk i Luleälven i Jokkmokks kommune i Sverige. Verket stod ferdig i 1951 og ble senere utvidet med flere turbiner i 1952,1972 og 1980. Eier er Vattenfall. Kraftverket ble påbegynt bygget i 1920-årene, men ble første byggetrinn ble først ferdigstilt i 1951. Forsinkelsen skyldes lavkonjunkturen etter den første verdenskrigen.

Det er installert fem francisturbiner på totalt 977 MW. Midlere årsproduksjon er på 2131 GWh.

Kraftverket er Sveriges største vannkraftverk målt i installert effekt.

Elven er oppdemmet med en steinfyllingsdam i forbindelse med kraftverket og elven mellom verket og kraftstasjonen er stort sett  tørrlagt.

Energien fra kraftverket ble ført i det som den gang var verdens første 400 kilovoltsledning mellom Harsprånget og Hallsberg. Den 100 mil lange kraftledningen førte kraft fra verkene i Luleälven til kraftkjøpere  i Syd- og Mellomsverige.

I 2025 ble Harsprånget vannkraftverk tatt opp i Sveriges kulturkanon i kategorien «Økonomi».

Referanser


Kilder
Kuhlins.com
Vattenfall

Kategori:Vannkraftverk i Sverige
Kategori:Luleälvens vassdragsområde
Kategori:Jokkmokk kommune
Kategori:Kraftverk etablert i 1951
Kategori:Demninger fullført i 1951
Kategori:1951 i Sverige
Kategori:Den svenske kulturkanonen